kardosdrur/scandi-wiki huggingface dataset:
Geretsried

Geretsried er med knap 24.000 indbyggere den største, men også den yngste by i Landkreis Bad Tölz-Wolfratshausen i den sydlige del af Regierungsbezirk Oberbayern i den tyske delstat Bayern. .

Geografi 
Geretsried ligger i Region Oberland, cirka 35 kilometer syd for delstatshovedstaden München og cirka 10 km øst for Starnberger See.

Byen ligger mellem floderne Loisach og Isar og grænser mod nord til nabobyen Wolfratshausen. Derved er der skabt et fælles erhvervsområde med over 40.000 indbyggere, der også fungerer som centrum i Region Oberland.

Kommunen består af bydelene Gartenberg (ca. 11.900 indb.), Gelting (ca. 1.800 indb), Geretsried (ca. 7.800 indb.) og Stein (ca. 2.500 indb.), samt de mindre landsbyer Buchberg, Ziegelei og Schwaigwall.
Kraftwerk Boxberg

Kraftwerk Boxberg er et brunkuls-fyret kraftværk bestående af 4 blokke i Boxberg (nær Weißwasser), Sachsen i det tidligere Østtyskland. Siden slutningen af 1990'erne har det produceret 1900 MW. Siden 2001 blev det drevet af Vattenfall Europe, en underafdeling af Vattenfall. Vattenfall solgte sine brunkulsminer og brunkulskraftværker til det tjekkiske firma LEAG (ejer bl.a. Lausitz Energie Kraftwerke AG) 12. oktober 2016.

Historie 

Ligesom kraftværkerne Jänschwalde og Schwarze Pumpe, blev Boxberg bygget på et sted omgivet af åbne brunkuls-miner. Den første kraftværks-blok blev bygget i 1966, i 1980'erne var der 14 blokke med en samlet produktion på 3520 MW.

Efter den tyske genforening blev 12 blokke (210 MW hver) nedlagt, og 2 (500 MW hver) blev moderniseret mellem 1993 og 1995. Fra 1996 til 2000 blev en tredje blok på 900 MW blok opført, en fjerde blok på 675 MW blev taget i drift i efteråret 2012.

Størrelse 
Kraftværket havde fire 300 meter høje skorstene (se billede øverst). To af dem blev bortsprængt 9. maj 2009 og een den 6. oktober 2012.

Eksterne henvisninger 

 Data sheet by Vattenfall Europe  

Boxberg, Kraftwerk
Boxberg, Kraftwerk
Karl Ludwig Schröder

Karl Ludwig Schröder (1877-1940) var en tysk manuskriptforfatter og instruktør.

Filmmediet havde i de tidlige år et noget blakket ry. Det blev anset som letsindigt, noget vulgært, og uheldigvis også et pirrende og skadeligt medie. I 1910'erne prøvede en række filmskabere at løfte mediet til et mere kunstnerisk niveau.  Karl Ludwig Schröder var i perioden 1912-1914 leder af Nordisk Films Kompagnis afdeling i Berlin. I denne position var han den første, der begyndte at anvende anerkendte forfattere som basis for filmmanuskripter. Han kaldte dem Autorenfilm. Den første sådanne film var den danske stumfilm Atlantis (1913) – som var baseret på en bog af samme navn af den tyske forfatter Gerhart Hauptmann. Gerhart Hauptmann havde da netop havde modtaget Nobelprisen i litteratur (1912).

Filmografi 
Skyldig? - ikke skyldig? (1914)
Atlantis (1913)

Eksterne henvisninger 
 

Manuskriptforfattere fra Tyskland
Wolfratshausen

Wolfratshausen er en by i Landkreis Bad Tölz-Wolfratshausen i den sydlige del af Regierungsbezirk Oberbayern i den tyske delstat Bayern, med knap 17.500 indbyggere.

Geografi 
Wolfratshausen hører til Region Bayrisches Oberland og ligger i dalene til floderne Loisach og Isar. Loisach munder ud i Isar, umiddelbart nord for byen, i området Pupplinger Au ved den såkaldte Isarspitz. Delstatshovedstaden München ligger ca. 30 km mod nord.

Inddeling 

Wolfratshausen består af følgende bydele og landsbyer:
 Altstadt
 Weidach
 Nantwein
 Farchet
 Waldram

Religion 

67,8 % af befolkningen i Wolfratshausen er katolsk og 21,3 % evangelisk.

Eksterne henvisninger 

 Heimatmuseum Wolfratshausen
Jens Nørkjær

Jens Nørkjær (født 6. august 1984) er en autodidakt dansk skuespiller.

Teater 
Jens Nørkjær har medvirket i følgende teaterproduktioner:
 Hodja fra Pjort – Musical
 Jul På Slottet – Musical
 Skatteøen – Musical
 BiFald – Skuespil
 Dracula – Musical
 Folk og Røvere i Kardemomme By – Musical
 Beauty and the Beast – Musical
 Ronja Røverdatter – Musical
 Cyrano – Musical 
 Peter Pan – Musical 
 Pippi – Musical 
 Les Misérables – Musical 
 Sweeney Todd – Musical 
 The Sound of Music – Musical 
 Kong Ødipus – Skuespil
 Skatteøen – Musical 
 Velkommen til Verden – Skuespil
 Hard Candy – Skuespil 
 Once On This Island – Musical 
 Godspel – Musical
 Kaspar Hauser – Musical
 Brødrene Løvehjerte – Musical
 Oliver – Musical

Filmografi 
Jens Nørkjær har medvirket i følgende film:
 Hjem Kære Hjem – Kortfilm
 Dansende Køer – Kortfilm
 Se Mig – Kortfilm
 De fortabte sjæles ø – Spillefilm
 Benspænd – Kortfilm
 Ged – Kortfilm
 Antons Arm – Kortfilm
 Femme Fatale – Kortfilm
 Ørnen – TV-serie
 Krøniken – TV-serie
 Tøbrud – Kortfilm

Eksterne henvisninger 
 

Skuespillere fra Danmark
Egling

Egling er en kommune i Landkreis Bad Tölz-Wolfratshausen i den sydlige del af Regierungsbezirk Oberbayern i den tyske delstat Bayern, med godt 5.200 indbyggere.

Inddeling 
I kommunen ligger følgende bydele og landsbyer :
 Attenham,
 Aufhofen,
 Deining,
 Dettenhausen,
 Egling,
 Ergertshausen,
 Endlhausen,
 Hornstein,
 Neufahrn,
 Moosham
 Thanning.

I alt er der 33 bebyggelser i kommunen , og ud over de nævnte er det:
Attenham, Aufhofen, Aumühle, Bullreuth, Dettenhausen, Dürnstein, Eulenschwang, Feldkirchen, Geilertshausen, Goldkofen, Harmating, Hornstein, Neukolbing, Oberegling, Oehnböck, Puppling, Reichertshausen, Riedhof, Sachsenhausen, Schallkofen, Schönberg, Siegertshofen, Sonnenham, Sägmühle, Thanning, Weihermühle und Wörschhausen.

Fotogalerie

Eksterne henvisninger 

 Bürger-Webseite über Egling
Billy Sjur Ohlsen

Billy Sjur Ohlsen (født 24. oktober 1934) er en dansk billedkunstner.

Kilder/eksterne hevnisninger 
 Billy Sjur Ohlsens hjemmeside 

Kunstnere fra Danmark
World Cup (håndbold)

En World Cup er en håndboldturnering for landshold. Herrernes turnering har mest været afholdt i Sverige, men i 2006 blev nogle af kampene afviklet i Tyskland. Damernes turnering blev afholdt i Danmark hvert år fra 2005 til 2011.

Mændenes turnering 
Herrerne har afholdt en Worldcupturnering siden 1971 og frem til 2006 har været afholdt hvert andet år, bortset fra at turneringerne i 1998 og 2000 var aflyst og blev spillet i 1999 i stedet for. Turneringen er dog ikke blevet spillet i hverken 2008 eller 2010, men afholdes i begyndelsen af 2011 i Sverige. Danmark har vundet tre sølvmedaljer.

Kvindernes turnering 
World Cup i kvindehåndbold, også kaldet GF World Cup, var en træningsturnering for kvindelandshold, der blev afviklet fra 2005 til 2011 i NRGi Arena i Århus i løbet af efteråret. Turneringen havde deltagelse af otte af de bedste nationer i verden. Turneringen blev i høj grad anvendt af de deltagende hold som forberedelse til den slutrunde (EM eller VM), der hvert år afholdes i december måned. Turneringen blev nedlagt i 2012.

Turneringsstrukturen 
De otte deltagende lande blev fordelt i to grupper med fire hold i hver, hvor hvert hold mødte de øvrige hold i gruppen i løbet af tirsdag, onsdag og torsdag. De to bedst placerede i hver gruppe fortsatte til semifinalerne, der blev spillet om lørdagen, idet nr. 1 i den ene gruppe mødte nr. 2 i den anden gruppe i semifinalerne. Taberne af semifinalerne spillede om tredjepladsen, mens vinderne mødtes i finalen. Både bronzekampen og finalen blev spillet om søndagen.

Placeringer

Placeringer 
Til og med 2011 har 14 lande deltaget i turneringen. Her er deres placeringer:

Deltagelser 
Turneringen har haft deltagelse af 14 lande. , ,  og  har deltaget ved alle udgaver af turneringen.

Organisatoriske forhold
Turneringen arrangeres af Dansk Håndbold, og sponsor for turneringen har alle årene været GF Forsikring. Ud over æren tilfalder der de bedste hold en pengepræmie, der i 2008 og 2009 var på €55.000 med €25.000 til vinderholdet.

Noter

Kilder 

 2008-turneringen hos Dansk Håndbold Forbund
 2009-turneringen hos Dansk Håndbold Forbund 
 Sportsresultater, tv2.dk
Hockey under sommer-OL 2008

I hockey under sommer-OL 2008  bliver der konkurreret om to olympiske titler i hockey under Sommer-OL 2008 i Beijing, én for kvinder og én for mænd. Turneringerne bliver afholdt i perioden 10. til 23. august.

Mænd

Indledende Runde 
De to øverste fra hver gruppe, går videre til semifinalerne.

Gruppe A

Gruppe B

Mændenes Semifinaler

Bronzekamp

Finale 

Hockey under sommer-OL
Sportsgrene under sommer-OL 2008
Dansk Luft Express

Dansk Luft Express A/S var et dansk flyselskab stiftet i 1919 af østrigeren Josef Sablatnig og en dansk luftkaptajn Carlsen.

Sablatnig havde i marts 1919 stiftet det tyske flyselskab "Sablatnig Luftverkehr GmbH" med det formål at åbne en rute mellem Berlin og Warnemünde, hvilket også lykkedes. På en måned transporterede han 106 passagerer.

Kort efter fløj han til Danmark for at åbne selskabet "Dansk Luft Express A/S". Han brugte to Sablatnig P1, ombyggede bombefly fra 1. verdenskrig som rutefly. 

Målet var at åbne en rute der gik fra København til Göteborg og endte i Frederikshavn. Men aktiviteten kom aldrig rigtig i gang og selskabet stoppede i 1921.

Kilde 
 tekniskmuseum.dk årbog 2007, kapitlet Dansk civilflyvnings svære begyndelse af Carsten Jørgensen, s. 6-21.

Etableret i 1919
Ophørt i 1921
Luft Express
S.T.S.

S.T.S. er et østrigsk pop-rock band. Bandet består af Gert Steinbäcker, Günther Timischle og Schiffkowitz (hvis rigtige navn er Helmut Röhrling), der alle kommer fra den østrigske delstat Steiermark. De grundlagde bandet i 1978. De tre musikere spiller alle akustisk guitar, og synger sangenes refrain trestemmigt, mens solodelene af sangene som regel synges af komponisten selv. Musikstilen og instrumenteringen er inspireret af Crosby, Stills & Nash. S.T.S. har opnået 13 guldplader, 8 platin, 2 dobbeltplatin og 1 firdobbelt platin. Særligt bandets tro linje i forhold til deres musikalske stil har gjort dem elsket. Deres berømteste sange er "Fürstenfeld", "Da kummt die Sunn", "Großvater", "Gö, Du bleibst heut Nacht bei mir", "Wunder meiner Seligkeit", "Überdosis G'fühl" og "Irgendwann bleib i dann dort".

Diskografi

Studio-albums 
 1981: Gegenlicht
 1984: Überdosis G'fühl
 1985: Grenzenlos
 1987: Augenblicke
 1990: Jeder Tag Zählt
 1992: Auf A Wort
 1993: Rosegger
 1995: Zeit
 1998: Volle Kraft
 2003: Herzverbunden (Nomineret til Amadeus Austrian Music Award)
 2007: Neuer Morgen

Live-albums 
 1988: Auf Tour
 2000: Live

Best-Of 
 1989: Gö, Du Bleibst …
 1990: Glanzlichter
 1996: Die Größten Hits Aus 15 Jahren
 1998: Master Series
 2002: Best Of

DVD 
 2006: Herzverbunden

Singles 
 1979: Matter Of Sex
 1981: Da Kummt Die Sunn
 1981: Fahr Aufs Land Mit Mir
 1981: Angsthas
 1981: Automaten Karl
 1984: Fürstenfeld
 1984: Überdosis G'fühl
 1985: Irgendwann Bleib I Dann Dort
 1985: Gö, Du Bleibst Heut Nacht Bei Mir
 1986: Großvater
 1987: Mach Die Aug'n Zu
 1987: 'S Ganze Leben Fürn Rock'n'Roll
 1990: Jeder Tag Zählt (Promo)
 1990: Wieder A Sommer (Promo)
 1992: So Net
 1992: Kommt Die Zeit
 1995: Wohin Die Reise (Promo)
 1996: Zeig Mir Dein' Himmel
 2007: Ende Nie (Promo)

Eksterne henvisninger 

 

Musikgrupper fra Østrig
Musikgrupper fra 1978
Dansk Luft Rederi

Dansk Luft Rederi eller DLR var et dansk flyselskab stiftet i august 1919.

Selskabet blev stiftet af John Foltmann, Aksel Rasmussen og H.L.V. Bjarkov, alle løjtnanter i Hærens Flyvertropper. De blev finansieret af rigmanden Henrik Tholstrup, som lagde ud for indkøbet af tyske militærfly af typen L.V.G. B III og Rumpler C 1. 1. verdenskrig var kort forinden afsluttet, og der var mange problemer med at få dem til Danmark. Blandt andet fortæller John Foltmann at de blev beskudt ved indflyvningen til Warnemünde, men det lykkedes til sidst.

Selskabet lejede Lundtofte Flyveplads af Krigsministeriet, med den klausul at selskabet samtidigt optrænede piloter til forsvaret mod at få alle udgifter betalt. Flyvepladsen lå hvor DTU ligger i dag.

Dansk Luft Rederi var stiftet med det formål at foretage charter/taxaflyvning, samt reklame-, rund- og skoleflyvning. Men det var svært i flyvningens første år at tjene penge på dette, og det måtte supplere med flyvning i forbindelse med filmoptagelser og endda avisflyvning. Men det kunne ikke løbe rundt og i 1923 måtte de lukke for firmaet.

John Foltmann og Bjarkov gik derefter over i flyselskabet "Dansk Luftransport A/S", hvor de fløj med maskiner af typen Junkers F 13 til Hamburg. Men de danske myndigheder foretrak at støtte Det Danske Luftfartselskab, og efter et år, 24. marts 1924, blev Dansk Lufttransport lagt sammen med DDL.

Kilde 
 tekniskmuseum.dk årbog 2007, kapitlet Dansk civilflyvnings svære begyndelse af Carsten Jørgensen, s. 6-21.

Etableret i 1919
Ophørt i 1923
Luft Rederi
Lenggries

Lenggries er en kommune i Landkreis Bad Tölz-Wolfratshausen i den sydlige del af Regierungsbezirk Oberbayern i den tyske delstat Bayern. Den har godt 9.500 indbyggere og er et kendt luftkursted. Lenggries er sammen med Bad Tölz hovedkommunen i regionen Isarwinkel og arealmæssigt den største kommune i Bayern.

Geografi 
Lenggries ligger i Isars floddal i det Bayerske Alpenvorland ved indgangen til Karwendelbjergene. Mod øst ligger Geierstein (1.491 m), Fockenstein (1.564 m) og Tegernseer Berge. Mod vest ligger Lenggries mest kendte bjerg, Brauneck, der er 1.555 meter højt. Brauneck er et kendt vandrer- og skisportsområde med en svævebane. Højeste punkt i kommunen er Schafreuter, der er 2.102 moh.

Kommunen består af hovedbyen, enkelte landsbyer og en del små bebyggelser. Nord for Lenggries ligger Arzbach, Wackersberg og Bad Tölz. Syd for hovedbyen ligger blandt andet Sylvensteinsee og landsbyerne Fall og Vorderriß.

Bydele, landsbyer og bebyggelser 
 Lenggries
 Schlegldorf
 Wegscheid
 Anger
 Fleck
 Fall
 Vorderriß

'''Panorama over Lenggries med Brauneck set fra Geierstein  <center>    </center>
En suite

En suite (fransk "i følge, efter hinanden") er et fagudtryk, der beskriver den ene af tre mulige måder at strukturere et teaters produktions- og kalenderplanlægning. De to andre planlægningsformer hedder repertoireplanlægning og gæstespilsplanlægning. Ordene er franske, men udtrykket er lånt til dansk teaterfagsprog fra tysk.

En scene med en suite-planlægning vil altid kun vise en produktion ad gangen og færdiggøre denne produktions spilleperiode, før den næste produktion følger efter. Typisk – men ikke altid – vil et en suite-teater primært benytte sig af freelance-skuespillere, -dansere eller -sangere, hvor et teater med repertoireplanlægning næsten per definition har fast ansatte optrædende – et såkaldt ensemble.

I Danmark fungerer langt de fleste teatre som en suite-teatre.

Anden betydning 
Udtrykket bruges i hotelverdenen og i beskrivelsen af boliger om en række sammenhængende værelser, fx "tre stuer en suite".

Se også 
 à la suite

Teater
Franske vendinger
Bad Heilbrunn

Bad Heilbrunn er en kommune i Landkreis Bad Tölz-Wolfratshausen i den sydlige del af Regierungsbezirk Oberbayern i den tyske delstat Bayern, med godt 3.700 indbyggere.

Geografi 
Bad Heilbrunn ligger ved en af de nordligste udbugtninger af Alperne i det sydlige Bayern. De nærmeste bjerge er "Stallauer Eck" (1.216 m), Zwiesel (1.348 m) og Blomberg (1.237 m). Kommunen ligger mellem floderne Isar og Loisach og mellem byerne Penzberg i vest, og Bad Tölz i øst. Mod nord er den nærmeste by Geretsried, den indbyggermæssigt største by i landkreisen.

Deutsche Alpenstraße går, ligesom Bodensee-Königssee-Cykelruten gennem Bad Heilbrunn.

Bydele, landsbyer og bebyggelser 
Der er 34 bydele, landsbyer og bebyggelser i Bad Heilbrunn. Ud over hovedbyen er det : Achmühl, Baumberg, Bernwies, Bocksberg, Fletzen, Graben, Hinterstallau, Hohenbirken, Hub, Karpfsee, Kiensee, Langau, Letten, Linden, Mürnsee, Nantesbuch, Oberbuchen, Oberenzenau, Obermühl, Obersteinbach, Ostfeld, Podling, Ramsau, Reindlschmiede, Schönau, Unterbuchen, Unterenzau, Unterkarpfsee, Untersteinbach, Voglherd, Weiherweber, Wiesweber, Wörnern.

Eksterne henvisninger 

 Gemeindeverwaltung/ Rathaus
Repertoireteater

Et repertoireteater er et teater med et bredt repertoire af forestillinger, der alternerer med hinanden i spilplanen. Således kan en forestilling blive i repertoiret i måneder eller år efter premieren. Et repertoireteater er næsten pr definition samtidig et ensembleteater. 

Det modsatte af et repertoireteater er et en suite teater, som færddiggør en forestillings spilleperiode før den næste kan begynde. I Danmark fungerer langt de fleste teatre som en suite teatre, og repertoireteatrene er således i mindretal.

Teater

en:Repertory
Repertoireplanlægning

Repertoireplanlægning er et fagudtryk der beskriver den ene af tre mulige måder at strukturere et teaters produktions- og kalenderplanlægning. De to andre planlægningsformer hedder en suite planlægning og gæstespilsplanlægning. Et teater der benytter sig af repertoireplanlægning er et repertoireteater, og næsten pr definition også et ensembleteater.

I Danmark fungerer langt de fleste teatre som en suite teatre, hvor repertoireplanlægning er langt mere almindelig i det tyske sprogområde og i Østeuropa.

Teater
Benediktbeuern

Benediktbeuern er en kommune i Landkreis Bad Tölz-Wolfratshausen i den sydlige del af Regierungsbezirk Oberbayern i den tyske delstat Bayern, med godt 3.500 indbyggere. Den ligger i Alpeforlandet ved foden af det 1.801 meter høje Benediktenwand. Kommunen er en del af Verwaltungsgemeinschaft Benediktbeuern.

Historie 
Kloster Benediktbeuern blev grundlagt i 739/740 som Benediktinerkloster. Nogle år senere overbragte Karl den Store et relikvie, den højre arm af den hellige Benedikt, hvilket afspejler sig i navnet.

Eksterne henvisninger 

 Benediktbeuern – Alt om Klosterbyen
Carl Schenstrøm

Carl Georg Harald Schenstrøm (f. Karl 13. november 1881 i København – 10. april 1942 smst) var en dansk skuespiller, som har medvirket i et væld af danske stumfilm, men er i dag er bedst kendt for sin rolle som Fyrtårnet i komikerduoen Fyrtårnet og Bivognen.

Han blev født i en gammel artistfamilie; bedstefaren havde haft et cirkustelt på Dyrehavsbakken, som han kaldte Schenstrøms Verdensteater og Cirkus. I 1889 flyttede Carl med sin familie til Chicago i USA, hvor han kom i skole. Uheldigvis havde familien ikke meget held i Amerika, og familien vendte tilbage til Danmark allerede i 1893, efter at faren var kommet ud for en ulykke. Tilbage i Danmark kom Carl i lære som bogbinder. Som bogbinder drog han nogle år på valsen. Her mødte han en vagabond med snusket hår, langt overskæg og melankolske øjne – mange år senere blev han inspiration for Fyrtårnet. Sideløbende med håndværksuddannelsen spillede han på forskellige amatørteatre, og i 1904 blev han elev på Nørrebros Teater. Senere blev han engageret til landsturneer af et lille københavnsk teater til ussel løn.

Han havde hørt fra sine kollegaer, at man kunne tjene lidt ekstra ved at tage små biroller i film, så i 1909 begyndte han med statist- eller biroller i filmbranchen. I 1913 fik han sin første egentlige  større filmrolle som førsteelsker i Kæmpedamens Bortførelse, da Lauritz Olsen var blevet syg. Men han fortsatte i et hav af mindre roller. I 1914 var Lau Lauritzen Sr. blevet ansat hos Nordisk Film. Lau lavede hovedsageligt små komiske indspilninger og fik snart blik for, hvordan den høje og ranglede Carl kunne bruges i dem. Carl indgik hurtigt i Laus trup af faste komikere og medvirkede i 1914-1919 i mere end 70 film for Nordisk Film under Lau Lauritzen. Da Lau i 1919 skiftede fra Nordisk Film til svenskejede Palladium fulgte Carl med. Kort tid efter indspillede de filmen De keder sig paa Landet – hvor de fik ideen til vagabondparret, der skulle udvikle sig til Fyrtårnet & Bivognen. Carl spillede sammen med Aage Bendixen, senere blev Aage udskiftet med Harald Madsen som Bivognen. Fy og Bi – som de også kom til at hedde – blev en overvældende international succes og solgt til hele Europa, Mellemøsten, Amerika, Kina og Japan. Samarbejdet Fy & Bi / Carl & Harald varede fra 1921 til 1940. Hans sidste film var I de gode, gamle dage fra 1940.

Efter filmkarrieren optrådte Schenstrøm bl.a. i Cirkusrevyen på Dyrehavsbakken og turnerede i Sverige med Circus Scott.

Carl Schenstrøm var søn af blikkenslager Harald Schenstrøm. Den 29. oktober 1910 blev han gift på Frederiksberg med Ellen Marta Vilhelmine Butzkowsky (1884-1964). Carl Schenstrøm døde efter kort tids sygdom den 10. april 1942, 60 år gammel, og ligger begravet på Bispebjerg Kirkegård i København. Han havde skrevet selvbiografien Fyrtårnet fortæller som udkom i 1943.

Filmografi

Eksterne henvisninger 
 
 
 Hyldest til Fy & Bi

Stumfilmskuespillere fra Danmark
Filmskuespillere fra Danmark
Personer fra København
Franz Skondrup

Charles Francois Skondrup (23. februar 1874 i Aalborg – 21. juli 1941 i København) var en dansk skuespiller der i perioden 1909 til 1917 har medvirket som statist eller spillet mindre biroller i over 170 film hos Nordisk Film.

Filmografi

Eksterne henvisninger 
 

Stumfilmskuespillere fra Danmark
Kasper Harboe

Kasper Harboe (født 29. oktober 1971) er journalist, radio- og tv-vært, der er vært på Radio4’s daglige nyhedsmagasin Radio4 Morgen. 

Han har før optrådt som vært i DR P4's landsdækkende og regionale programmer, især formiddagsprogrammet Formiddag på 4'eren, hvor han blandt andet har dannet værtspar med den tidligere topsvømmer Lotte Friis og sangerinden Julie Berthelsen.

Som tv-vært har Kasper Harboe stået i spidsen for DR2's lørdagsprogram Ausfahrt, der i sommeren 2017 sendtes direkte fra tyske rastepladser. 
 
Til P4 har han produceret sange om doping i forbindelse med Tour de France: Floyd er Ren kom i 2006 i kølvandet på doping-skandalen om Floyd Landis. Året efter kom sangen Den guleste mand om Michael Rasmussens exit fra Tour de France 2007.

Kasper Harboe medvirkede desuden sammen med Julie Berthelsen og Thomas Buttenschön på P4´s sang Elsker alt kommunalt, der udkom i forbindelse med kommunalvalget 2017.

Kilder 

Journalister fra Danmark
Matiné

Matiné (af fransk matin, 'morgen') er en (efter)middagsforestilling, oftest af en film eller af et teaterstykke. En aftenforestilling kaldes en "Soiree".

Teater
Film
Franske ord og vendinger
Athletic Bilbao

Athletic Club, også kendt som Athletic Bilbao, er en spansk fodboldklub fra Bilbao i Vizcaya, der spiller i La Liga. Klubben er en af de historiske storklubber i spansk fodbold, og er sammen med Real Madrid og FC Barcelona de eneste klubber der aldrig har været rykket ud af La Liga. Athletic står noteret for 8 spanske mesterskaber og 23 Copa del Rey-pokaltitler. Klubben er verdensberømt for sin spillerpolitik, der går ud på kun at benytte baskiske spillere på holdet.

Historie 
Athletic blev grundlagt i 1898 efter en sammenlægning af studenterklubben ”Athletic Club” og arbejderklubben ”Bilbao Football Club” . I første omgang kaldte de sig ”Bizcaya”. De har deltaget i hver eneste sæson afholdt i La Liga nogensinde, startende i 1928/1929. I ligaens første år var klubben en stor magtfaktor og sikrede sig fire titler i starten af 1930'erne. Seneste mesterskab kom i 1984. De senere år har klubben flere gange været tæt ved at rykke ud af La Liga. Det er blevet antydet, at manglen på succes er klubbens spillerpolitik, der kun tillader baskiske spillere, hvilket naturligvis giver et begrænset marked at hente spillere fra.

Athletic er med 23 titler, den næstmest vindende nogensinde i den spanske pokalturnering, Copa del Rey, kun overgået af FC Barcelona med 24. Seneste pokaltitel blev ligeledes vundet i 1984.

I 1998/1999 deltog Athletic for første og hidtil eneste gang, i Champions League. Klubben nåede dog ikke videre fra det indledende gruppespil.

Nuværende Spillertrup 

 (Vice Anfører)

 (Anfører)

Titler 
La Liga: 
 Mesterskaber: 8 (1930, 1931, 1934, 1936, 1943, 1956, 1983, 1984).

Copa del Rey:
 Pokaltitler: 23 (1903, 1904, 1910, 1911, 1914, 1915, 1916, 1921, 1923, 1930, 1931, 1932, 1933, 1943, 1944, 1945, 1950, 1955, 1956, 1958, 1969, 1973, 1984).

Kendte spillere 

  Fernando Llorente
  Joseba Etxeberria
 Ander Herrera
 Aymeric Laporte

Se også 
 Athletic Club (kvinder)

Kildehenvisninger

Eksterne henvisninger 

Athletic Clubs officielle hjemmeside

 
Etableret i 1898
Fanejede fodboldklubber